**SREDNJA STRUKOVNA ŠKOLA Varaždin UPUTE ZA IZRADU I OBRANU ZAVRŠNOG RADA**

**školska godina 2020./21.**

**IZRADA I OBRANA ZAVRŠNOG RADA**

**TROGODIŠNJA I ČETVEROGODIŠNJA ZANIMANJA ŠKOLSKA GODINA 2022./23.**

**UPUTE UČENICIMA ZA ZAVRŠNI RAD**

1. Učenik izabire temu završnog rada u dogovoru s predmetnim nastavnicima struke, a poštujući rokove iz Pravilnika o izradbi i obrani završnog rada.

Broj tema treba biti 50% veći od broja učenika.

1. Nakon izbora teme završnog rada učenik predlaže nacrt ili strukturu završnog rada mentoru na redovitim konzultacijama. Ovdje je važno da učenik navede popis literature i druge izvore podataka koje namjerava koristiti pri izradi završnog rada.
2. Nastavnik zajedno s učenikom definira precizan sadržaj i strukturu završnog rada. Tijekom izrade u vrijeme dogovorenih konzultacija nastavnik stoji na raspolaganju za sve eventualne nejasnoće, sugestije oko pisanja rada i savjete oko dodatnih izvora literature.
3. Nakon što izabere temu završnog rada učenik prikuplja literaturu, udžbenike, članke iz časopisa, informacije s interneta ili baza podataka koji obrađuju izabranu tematiku. Proučavanje stručne literature je nužan preduvjet daljnjeg samostalnog rada.
4. Učenik izrađuje rad samostalno s pravom i obvezom redovitih konzultacija s mentorom. Mentor prati rad učenika i pomaže mu savjetima, a može zahtijevati doradu, izmjenu ili dopunu završnog rada.

**SMJERNICE ZA PISANJE ZAVRŠNOG RADA**

**NASLOVNA STRANICA**

Naslovna stranica sadrži naziv škole, nastavni predmet, naziv teme, mjesto, nadnevak, ime i prezime učenika, ime i prezime mentora, razredni odjel i program (Prilog 1.)

**SADRŽAJ**

Tematski prikaz rada koji pokazuje čitatelju na kojim se stranicama nalazi koja cjelina (Prilog 2).

**UVOD**

U ovom dijelu završnog rada obrazlaže se izbor teme, postavljaju se teze, definira se osnovni cilj, daje se kratki opis rada te se navode metode koje su korištene tijekom izrade rada, a može se izraziti vlastiti stav prema temi i iznijeti razlog za izbor određene teme. Preporučeno je napisati najviše dvije stranice teksta.

**RAZRADA TEME**

* kratak opis izrađenog zadatka,
* opis (tehnološkog) postupka pri izradi zadatka,
* opis metoda, postupaka i operacija pri izradi zadatka,
* opis eventualnih problema pri izradi zadatka i obrazloženje eventualnih odstupanja pri izradi zadatka u odnosu na plan rada,
* dokumentacijski materijali (sheme, presjeci, dijagrami, crteži, proračuni, tablice.

**ZAKLJUČAK**

Zaključak predstavlja završni dio rada. On sadrži odgovore na pitanja postavljena u uvodu. U njemu su vidljive osnovne teze rada kao i pregled samoga rada.

**LITERATURA I IZVORI - PRIMJERI**

# Knjige

Čajkovac, Mira. 2005. *Kozmetologija*. Naklada Slap. Jastrebarsko.

# Članci u časopisima, novinama i zbornicima

Kolak, Ivan i dr. 1997. *Ljekovito bilje na hrvatskim prostorima*. U: *Sjemenarstvo*. Str. 341 – 353. Hrvatsko agronomsko društvo. Zagreb

# Internetski i elektronički izvori

Judaš, Nenad. *Naputak o crtanju*. <https://www.pmf.unizg.hr/download/> repository/naputak\_o\_crtanju.pdf (pristupljeno 15. veljače 2022.).

Budući da se internetski izvori često brišu ili dopunjuju, obavezno je navesti datum pregleda.

# Enciklopedije, rječnici i leksikoni

Biologija. 2000. Hrvatska enciklopedija. Leksikografski zavod Miroslava Krleže. Zagreb.

# Formalni dio završnog rada:

Format rada: A4

Broj stranica: 12 – 20 stranica čistog teksta

Tip slova: Times New Roman veličine 12 ili Arial veličine 12 Prored: 1,5

Rubovi ili margine: 3 cm lijevi rub, 2 cm desni rub, 3 cm gornji rub, 3 cm donji rub stranice

Numeriranje stranica: Prve se dvije stranice ne numeriraju (naslovnica i sadržaj).

Uvez: prozirni, plastični, spiralni

Napomena: Uz rad je moguće priložiti grafičke prikaze, slike i tablice koje moraju biti numerirane.

# EVIDENCIJSKI (KONZULTACIJSKI) LIST

Evidencijski (konzultacijski) list ispunjen i potpisan od mentora umetnuti na samom kraju završnog rada ( Prilog 3).

## SREDNJA STRUKOVNA ŠKOLA

Varaždin, Božene Plazzeriano 4

## ZAVRŠNI RAD

**NASLOV ZAVRŠNOG RADA**

PROGRAM: (kozmetičar, frizer, stolar …)

UČENIK/ICA: (ime i prezime, razred) MENTOR/ICA: (ime i prezime, titula)

Varaždin,

## SADRŽAJ:

Redni broj Tema Stranica

**EVIDENCIJSKI (KONZULTACIJSKI) LIST IZRADE ZAVRŠNOG RADA**

Ime i prezime učenika:

Razred:

Školska godina:

Program – zanimanje:

Mentor:

Naziv završnog rada :

|  |  |
| --- | --- |
| DATUM KONZULTACIJA | SADRŽAJ RADA |
|  |  |
|  |  |
|  |  |
|  |  |
|  |  |

PRIJEDLOG OCJENE ZAVRŠNOG RADA: